Geert as die parke begin om die krag te meet en jy betaal daarvoor, dan sal baie van die krag vermorsing stop.
Ek stem saam met die stelling. Kyk die groot gebruikers van krag gaan steeds hulle elektriese toestelle saam neem met 'n kamp maar ek glo nie die Aircon gaan heeldag aan wees terwyl almal buite sit en kuier nie.
Die akkuraatheid is sowat 2% as ek dit vergelyk met my munisipale kragmeter gemeet oor die 127 eenhede. Mens kan dit baie goed uit 'n wye hoek lees en die prys was $17. Amazon by hulle lewer verniet af as jy meer as $25 koop en aflewering is gewoonlik binne 2 dae.
Die klein knoppie aan die regterkant kan mens enige tyd die verbruik terugstel na nul. Dit werk net in een rigting ongeag die polariteit v d stroom transformator. Sou mens 'n hele huis wil meet sal dit ongelukkig die eie kragverbruik v d meter ook meet wat 1W is. Sou die stroomtransformator in so posisie geplaas word nadat die meter sy eie krag ontvang het word hierdie eie verbruik nie gemeet nie.
Geert ja dit is die oombliklike waarde en die middel is die verbruik sedert die laaste herstel na nul toe. Die amps en volts onder is ook oombliklike waardes.
Ja hy het 'n 220V konneksie en dan gaan die L of N draad deur so klein spoel om die stroom te meet. As mens bv die dubbel buite muurpropkas gebruik of enige ander kassie wat 50x75mmx44m diep plek het kan mens die meter draagbaar maak en 'n muursok saam met dit gebruik. Andersins kan mens 'n 2x4 klein enkel muurprop plastiek kassie gebruik vir die meter en die drade kom van 'n muurprop af en gaan in die kassie in en drade kan uitgaan na 'n muursok waar jy enige item kan inprop. Die meter is dan net in lyn tussen die 3 pen prop en die sok.
Ja hierdie tipe sal ideaal wees om tydens kamp te kyk of per item. Ek gebruik myne om bv my maandelikste krag verbruik te laai sodat ek nie op die geskatte waarde hoef te werk nie. Ek het bv een maand 'n geskatte waarde gehad wat 300 eenhede laer was as my werklike verbruik. Ek het verneem Tshwane gaan alle kragbokse "tamper proof" maak soos alreeds aan die Oos-Rand in gebruik waar mens nie meer jou lesing kan sien nie.
Ek is self nie seker waarna die 1800W verwys nie. Omdat dit tot 16amp kan voorsien sou ek verwag het dit kan tot 3600W lees op enige tydstip en tot 9999W soos dit verbruik stoor sedert die laaste reset.
As mens na dieselfde item se specs kyk dan verwys dit na 3600W en nie 1800W nie. Die plek wat hierdie beskikbaar het is baie goed om vrae te beantwoord en ek kan jou die inligting gee indien jy verdere inligting verlang. Laat weet per Watsaap.